O‘zbekistonda 5 kunda 800 dan oshiq chiroyli avtoraqam sotildi

O‘tgan hafta mobaynida onlayn auksion orqali 802 ta avtomobil raqamlari sotildi. Sotilgan davlat raqam belgilarining umumiy summasi 2,7 milliard so‘mdan oshdi.

Bitimlarning qariyb 20 foizi birinchi toifadagi avtoraqamlarga, 48 foizi ikkinchi va 32 foizi uchinchi toifa avtoraqamlarga tegishli.
Xaridorlar tarkibida yetakchilikni Toshkent va Toshkent viloyati vakillari egalladi, ularning tuzilgan bitimlar sonidagi ulushi 23 foizga teng.
Keyingi o‘rinda Farg‘ona va Andijon viloyatlari (har biri 15 foizdan) qayd etildi. Uchinchi o‘rin Samarqand viloyatiga tegishli — 10 foiz. Boshqa hududlarning ulushi 37 foizga teng.